tartuNLP/wikipedia-smugri-20251201 huggingface dataset:
Fenno-Ugria Noored

Fenno-Ugria Noored (ka FUN) oli Eestis tegutsev soome-ugri teemadest huvitatud noorte seltsing, mis asutati 2013. aastal. Üheks Fenno-Ugria Noorte ülesandeks oli tagada soome-ugri liikumise järjepidevus Eestis. Selleks korraldati soome-ugri noorteprojekte ja kultuuriüritusi ning tehti koostööd erinevate soome-ugri organisatsioonidega nii Eestis (näiteks Fenno-Ugria Asutusega) kui ka teistes riikides. 2019. aasta lõpus asutas seltsing oma tegevuste toetamiseks mittetulundusühingu Hõimulõimed. 
Seltsing oli rahvusvahelise Soome-Ugri Rahvaste Noorte Assotsiatsiooni MAFUN liige.
Tegevused.
Fenno-Ugria Noorte olulisemate tegevuste hulka kuulusid:
Ansambel Kännu Peal Käbi.
Fenno-Ugria Noorte liikmed olid tegevad ka ansamblina Kännu Peal Käbi, mille repertuaaris on laulud soome-ugri keeltes. Ansambel salvestas 2018. aasta kevadel kolm Heinike Heinsoo eesti keelest vadjandatud laulu ning on üles astunud vadja kultuuri tutvustavatel üritustel. 2019. aasta lõpus lisandus vadjakeelsete laulude repertuaari Heinike Heinsoo tõlgitud versioon jõululaulust "Püha öö" (vadja keeles "Pühä üü") ning 2020. aasta aprillis töötlus vadja rahvalaulust "Tulkaa, tüttäred, tulõllõ". 
2018. aasta sügisel tegi Kännu Peal Käbi komikeelse versiooni ansambel Ummamuudu loost "Kõnõtraat (tõlke pealkiri "Сёрникутан"). Lugu leidis vastukaja ka Komi Vabariigis, kus seda mainis kohalik uudistekanal Ö-net.
Ansambel Kännu Peal Käbi esines 2018. aasta hõimupäevade Tartu peakontserdil Eesti Rahva Muuseumis valdavalt läänemeresoome rahvalaulude kavaga. Ansambel on esinenud ka Tartus (2018) ja Viinis (2019) toimunud rahvusvahelistel soome-ugri üliõpilaste konverentsidel IFUSCO.
Ülerahu

Ülerahu on Lääne maakonda Haapsalu linna territooriumile jääv 0,48 hektari suurune saar (rahu). Saare rannajoone pikkus on 434 meetrit.
Rahu jääb Väinamere hoiuala Väinamere saarte sihtkaitsevööndisse.
Saare koordinaadid on .
Väike Pihlakare

Väike Pihlakare on Hiiu maakonnas Hiiumaa vallas Salinõmme küla alal Soonlepa lahes Hiiumaa laidude maastikukaitseala koosseisus asuv 0,23 hektari suurune saar (kare). Saare rannajoone pikkus on 211 meetrit.
Väikesest Pihlakarest 100 meetrit kagus asub Suur Pihlakare. Saar ise asub 400 meetri kaugusel Salinõmme poolsaarest. Saar on liivase pinnamoega.
Kare koordinaadid on .
Väike Härjamaa

Väike Härjamaa (ka "Väike-Härjamaa") on 0,62 hektari suurune saar Väinameres, halduslikult Lääne maakonnas Haapsalu linnas Matsalu rahvuspargi alal. Saare rannajoone pikkus on 454 meetrit. Väikese Härjamaa kõrval 500 meetrit läänes on Suur Härjamaa.
Saare koordinaadid on .
Uhtju saar

Uhtju saar (ka "Põhja-Uhtju saar"; saksa keeles "Hoft") on saar Soome lahes. See jääb halduslikult Haljala valla Toolse küla territooriumile. Uhtju saar on üks Uhtju saartest. Uhtju saare pindala on 9,6 hektarit ja rannajoone pikkus 2,28 kilomeetrit.
Saar asub Kundast 18 km põhja pool. Saarel kasvab rohttaimestikku, esineb üksikuid mände ja kibuvitsapõõsaid. 1988 tuvastati saarel algi esimene pesitsemine Eestis.
Saarel asuvad Eesti idapoolseimad hallhülge- ja viigerhülgelesilad.
Saarel asub Uhtju tulepaak, kirderannikul on paadisild.
Saar kuulub Uhtju looduskaitseala koosseisu ja on looduskaitse all.
Tjuka saar

Tjuka saar (ka "Suur-Tjuka saar") on 39,9 hektari suurune saar Lääne-Eestis Lääne maakonnas Vormsi vallas Diby küla alal. Saare rannajoone pikkus on 3,6 kilomeetrit.
Saare koordinaadid on . Saar asub 300 meetrit Diby ninast põhja pool. Tjuka saarest umbes 1,3 km idas asub Väike-Tjuka saar.
Saare suurim kõrgus on kuni 3 m üle merepinna. Saar on kivise pinnamoega, seal kasvab metsa.
Saar kuulub Väinamere hoiuala koosseisu ja on looduskaitse all.
Küll-laid

Küll-laid on Pärnu maakonnas Kihnu vallas Kihnu väinas asuv 0,59 hektari suurune saar (laid). Laiu rannajoone pikkus on 414 meetrit.
Küll-laid asub 50 meetrit Küllisäärest lõunas, laiust 150 meetrit põhja pool asub Tallukrava saar.
Laid on pikliku kujuga, seal kasvab rohttaimestikku ja võsa.
Laid kuulub Kihnu laidude looduskaitseala koosseisu ja on looduskaitse all.
Laiu koordinaadid on .
Nurmeniidi nina

Nurmeniidi nina on Saare maakonnas Saaremaa vallas Rahuste külas asuv maanina. Nurmeniidi nina piirab Kaunispe rand. 
Nurmeniidi nina ja Pärtlinina vahele jääb Pärtli lõpe.
Pakri neem

Pakri neem on Harju maakonnas Paldiskis Pakri poolsaare tipus asuv neem. 
Neemel asub Pakri pank. Neeme lähedal asub Pakri juga.
Möldri nina

Möldri nina on Saare maakonnas Saaremaa vallas Möldri külas asuv maanina. 
Maanina koordinaadid on .
Merise nina

Merise nina (ka "Merise neem") on Saare maakonnas Saaremaa vallas asuv maanina. 
Maanina koordinaadid on .
Liiva neem

Liiva neem on Saare maakonnas Saaremaa vallas Liivaranna külas asuv neem. 
Neeme koordinaadid on .
Rohuneem

Rohuneem (ka "Rohuneeme poolsaar") on Harju maakonnas Viimsi vallas Viimsi poolsaarel asuv neem. 
Neeme koordinaadid on .
Sääreots

Sääreots on mitme neeme või saare nimi:
Ruilaid

Ruilaid on Pärnu maakonnas Lääneranna vallas Pivarootsi küla alal Pivarootsi lahes asuv 13 hektari suurune saar (laid). Laiu rannajoone pikkus on 1,84 kilomeetrit.
Laiu koordinaadid on . Saar asub 50 meetrit Ahessäärest idas. Saare suurim kõrgus on kuni 4,8 meetrit üle merepinna. Laiul leidub rohttaimestikku ja võsa.
Laid kuulub Puhtu-Laelatu looduskaitseala koosseisu ja on looduskaitse all.
Seinakari

Seinakari on Harju maakonnas Viimsi valla alal Soome lahes asuv 3,3 hektari suurune kari. Saare rannajoone pikkus on 1,35 kilomeetrit.
Saar asub Pranglist läänes ja Tiirloodist edelas. Saar on pikliku kujuga ja liivase pinnamoega.
Kari koordinaadid on .
Saar kuulub Prangli hoiuala koosseisu ja on looduskaitse all.
Suurkuiv

Suurkuiv on saar Saare maakonnas Saaremaa vallas Pammana küla alal Soela väinas. Selle pindala on 0,14 ha. Saare rannajoone pikkus on 156 m.
Saar kuulub Väinamere hoiuala koosseisu ja on looduskaitse all.
William Peter Blatty

William Peter Blatty (7. jaanuar 1928 New York – 12. jaanuar 2017 Bethesda, Montgomery maakond, Maryland) oli USA kirjanik ja kineast.
Looming.
Blatty kuulsaim teos on 1971. aastal ilmunud romaan "The Exorcist". 1973. aastal lavastas William Friedkin selle ainetel Blatty enda stsenaariumi järgi õudusfilmi "Vaimude väljaajaja" (inglise keeles "Rhe Exorcist"). 1977. aastal linastus filmi järg "Vaimude väljaajaja 2", mille lavastas John Boorman, ja 1990. aastal "Vaimude väljaajaja 3", mille lavastas Blatty ise. 
Tema kultuslikuks peetav õudusromaan "Eksortsist" on ilmunud ka eesti keeles (kirjastus Fantaasia, 2021; inglise keelest tõlkinud Silver Sära).
Stuttgardi Ülikool

Stuttgardi Ülikool (ka Stuttgarti Ülikool; saksa Universität Stuttgart) on ülikool Saksamaal Stuttgardis.
Kool asutati 1829. aastal kui Vereinigte Kunst-, Real- und Gewerbeschule, 1876. aastal muudeti see tehnikakõrgkooliks (saksa keeles Technische Hochschule). Alates 1967. aastast on kool ülikooli staatuses.
2014. aastal õppis ülikoolis 26 457 üliõpilast, 2012. aastal oli ülikoolis 246 professorit.
Gdański Tehnikaülikool

Gdański Tehnikaülikool (saksapäraselt "Danzigi Tehnikaülikool"; poola "Politechnika Gdańska") on tehnikaülikool Poolas Gdańskis.
Ülikool asutati 6. oktoobril 1904. 
Tänapäeval õpib ülikoolis üle 27 000 õpilase ja õppejõude töötab seal umbes 1200.
Erfurdi Ülikool

Erfurdi Ülikool (ka Erfurti Ülikool; saksa "Universität Erfurt") on ülikool Saksamaal Erfurdis. 
Ülikool asutati 1389 ja on sellega üks vanemaid Saksamaal. Ülikool suleti 1816. Ülikool taasavati 1994.
Max Plancki Ühing

Max Plancki Ühing (saksa keeles "Max-Planck-Gesellschaft zur Förderung der Wissenschaften", lühend MPG; eesti keeles nimetatud ka "Max Plancki Instituut") on Saksamaa uurimisinstituute ühendav organisatsioon (ühing), kuhu kuulub ligi 80 instituuti. MPG peakontor asub Berliinis.
MPG asutati 26. veebruaril 1948. MPG eelkäija oli Keiser Wilhelmi Ühing (saksa keeles "Kaiser-Wilhelm-Gesellschaft zur Förderung der Wissenschaften").
Müncheni Kunstiakadeemia

Müncheni Kunstiakadeemia (ka Müncheni Kaunite Kunstide Akadeemia; saksa keeles "Akademie der Bildenden Künste München") on kunstiakadeemia Saksamaal Münchenis.
Akadeemia ajalugu algab aastast 1770, kui Baieri kuurvürst Maximilian III asutas kunstnike ja skulptorite kooli (saksa keeles "Zeichnungsschule"). Akadeemia ametlik asutamisaeg on 13. mai 1808. 19. sajandi keskpaigaks oli akadeemia saanud üheks tuntumaks kunstiõppeasutuseks Euroopas.
Kunstiakadeemia hoone sai teises maailmasõjas tugevasti kannatada. Samuti said kannatada või hävisid mitmed kunstieksponaadid.
2011. aastal õppis akadeemias 700 õpilast.
Eesti kunstnikest on seal õppinud näiteks Kristjan Raud. Külalisõppejõuna on seal teiste seas töötanud ka eesti ehtekunstnik Kadri Mälk ja skulptor August Weizenberg.
Innsbrucki Ülikool

Innsbrucki Ülikool (saksa keeles "Leopold-Franzens-Universitat Innsbruck") on ülikool Austrias Innsbruckis.
Kooli ajalugu ulatub aastase 1562, kui sealsed jesuiidid asutasid Innsbrucki jesuiitide gümnaasiumi. 1669. aastal sai õppeasutus ülikooli staatuse.
2011. aastal õppis seal umbes 26 555 üliõpilast.
Taganka teater

Taganka teater (vene keeles Театр на Таганке "Teatr na Taganke"), pikemalt Moskva Draama- ja Komöödiateater Tagankal (Московский театр драмы и комедии на Таганке) on teater Moskvas Taganka väljakul. 
Teater asutati 1946. aastal kui Moskva Draama- ja Komöödiateater (Московский театр драмы и комедии). 1964. aastal tegi teater läbi põhjaliku muutuse, kui pealavastajaks määrati Juri Ljubimov, näitleja Vahtangovi-nimelisest teatrist. Teatri nimetusele lisas ta täpsustava "Tagankal". Ljubimov tuli Taganka teatrisse koos oma õpilastega Štšukini teatrikoolist Bertolt Brechti näidendi "Hea inimene Sezuanist" diplomilavastusega. Ta oli haaratud Brechti "eepilise teatri" esteetikast. Teater tuli toime ilma eesriideta; dekoratsioone peaaegu ei kasutatud, need asendati mitmesuguste lavakonstruktsioonidega; lavastustes kasutati palju pantomiimi, varjuteatrit, muusikat. 
Ljubimovi käe all kujunes Taganka teatrist peagi Moskva populaarsemaid. Ljubimov täiendas järjekindlalt truppi uute näitlejatega, teatrisse tulid Valeri Zolotuhhin, Inna Uljanova, Nikolai Gubenko, Vladimir Võssotski, Alla Demidova, Venjamin Smehhov, Leonid Filatov. Teatri repertuaari eest vastutas Nikolai Erdman, 1920. aastatel koostöös Vsevolod Meierholdiga kuulsust kogunud näitekirjanik. 
Teatril oli alatasa probleeme nõukogude võimu esindajatega, paljud Ljubimovi lavastused keelati. 1984. aastal võeti temalt kodakondsus ja saadeti riigist välja. Ljubimovi asemel uueks pealavastajaks määratud Anatoli Efrosele sai näitlejate poolt osaks boikott. Pärast Efrose surma kolm aastat hiljem nimetati teatri juhiks ideeline kommunist Nikolai Gubenko. Ljubimovi naasmisel teatrisse 1989. aastal trupp lõhenes 1992. aastal. Gubenko ja tema poolehoidjad lahkusid teatrist, hõivasid teatri uue hoone ja moodustasid "Taganka näitlejate sõpruskonna" (Содружество актеров Таганки). 2011. aastal lahkus Ljubimov konflikti tõttu näitlejatega teatrist. Poolteist aastat juhtis teatrit Valeri Zolotuhhin. 2013. aasta märtsis lahkus ta tervislikel põhjustel ja tema asemel asus teatrit juhtima Vladimir Fleišer, kes enne seda oli juhtinud Meierholdi keskust.
Reduktormootor

Reduktormootor on mootori ja ülekandemehhanismi kombinatsioon.
Reduktormootori väljundvõll pöörleb enamasti aeglasemalt kui mootoril, kuid seejuures palju suurema pöördemomendiga.
Reduktormootorid on levinud täiturmootorites ja paljudes teistes rakendustes.
Kiievi Polütehniline Instituut

Kiievi Polütehniline Instituut (lühend KPI), täisnimega Ukraina Rahvuslik Tehnikaülikool "Igor Sikorski nimeline Kiievi Polütehniline Instituut" (ukraina keeles Національний технічний університет України «Київський політехнічний інститут імені Ігоря Сікорського») on tehnikaülikool Ukrainas Kiievis. 
Ajalugu.
Kiievi Polütehniline Instituut asutati 31. augustil 1898. 
Tänapäev.
Tänapäeval õpib ülikoolis umbes 36 000 üliõpilast ja töötab 3075 õppejõudu. See on üks suuremaid Ukraina ülikoole.
Džebe

Džebe (mongoli keeles: Зэв, "Zev"; sünnijärgne nimi: Jirqo'adai (tänapäeva mongoli keeles: "Зургаадай"; Zurgadai), suri 1225) oli silmapaistev Tšingis-khaani noion (väejuht). 
Nime Džebe (selle tähendus on nool) sai ta Tšingis-khaani tabanud lasu tõttu. Kui see taidžihuutidega peetud lahingus haavata sai, küsis ta pärast lahingut vangi võetud vastastelt, kes oli see osav laskur, kes "tema hobust" tabada suutis. Toona Zurgadai nime kandnud mees tunnistas oma tegu, öeldes, et võib vajaduse korral ka khaani teenida. Tšingis-khaan oli tema vaprusest jahmunud, võttis ta enda kaaskonda ja pani talle uue nime.
Ta oli üks Tšingis-khaani lähemaid abilisi, kelle juhtimisel purustati Karakitai ja Horezmi riik. Koos Subutaiga juhtis ta mongolite legendaarset sõjaretke ümber Kaspia mere, mille käigus nad võitsid Kalka lahingus Vene vürstiriike ja polovetse.
Jack Ma

Ma Yun (hiina keeles: 马云; sündinud 10. septembril 1964 Hangzhou Shis, Hiinas), tuntud kui Jack Ma, on Hiina suurärimees, internetipoodide keti Alibaba Group asutaja ja juhatuse esimees. Ta on esimene mandri hiina ettevõtja, kes on saanud Forbes'i esikaanele. Jack Ma vara suurus on hinnanguliselt umbes 41,8 miljardit USA dollarit.
Kivirahu

Kivirahu on mitme Eesti saare (rahu) nimi:
Lambarahu

Lambarahu on Saare maakonnas Saaremaa vallas Kuusnõmme lahes asuv saar (rahu). 
Rahu koordinaadid on .
Siimurahu

Siimurahu on Lääne maakonnas Haapsalu linnas asuv 4,37 hektari suurune saar (rahu) Matsalu rahvuspargis. Saare rannajoone pikkus on 930 meetrit.
Siimurahu lähedal põhja pool on Väike Siimurahu.
Rahu koordinaadid on . Saarel kasvab rohttaimestik.
Suurrahu (Põgari-Sassi)

Suurrahu on Lääne maakonnas Haapsalu linnas Põgari-Sassi külas asuv saar (rahu).
Rahu koordinaadid on .
Friedrich Bernhard (Pfalz-Gelnhausen)

Gelnhauseni pfaltskrahv Friedrich Bernhard (28. mail 1697 Gelnhausenis – 5. augustil 1739 samas) oli Birkenfeld-Gelnhauseni pfaltskrahv ja hertsog.
Elu.
Friedrich Bernhard oli Gelnhauseni hertsogi ja pfaltskrahvi Johann Karli (1638–1704) vanim poeg tema teisest abielust.
Aastal 1704 järgnes ta oma isale kui Birkenfeld-Gelnhauseni pfaltskrahv. Ta teenis Prantsuse armees Kuningliku Alsace'i rügemendi kolonelina. Ta oli Püha Hubertuse ordu rüütel. 1736. aasta leping Zweibrückeni regendi Karolinega andis Friedrich Bernhardile aastatulu 12 000 kuldnat.
Friedrich Bernhard suri aastal 1739 ilma meessoost pärijata. Gelnhauseni päris tema noorem vend Johann.
Abielu ja lapsed.
Friedrich Bernhard abiellus 30. mail 1737 Arolsenis Waldeck-Pyrmonti vürsti Friedrich Anton Ulrichi tütre Ernestine Luisega. Friedrich Bernhard ja Ernestine Luise said kaks tütart:
Snetnaya Gora alamlade

Snetnaya Gora alamlade on lokaalne kronostratigraafiline üksus, Pļaviņase lademe kõige alumisem alamlade. Litostratigraafiliselt vastab sellele Snetnaya Gora kihistu. Nii alamlade kui ka kihistu on nime saanud Snetnaja Gora kloostri järgi Pihkvas.
Eestis on alamlade 5,5–12 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures. 
Alamlademe moodustab põhiliselt rohekas- ja kollakashall savirohke dolomiit, samuti ka merglit, vähem on alamlademes savikihte. Lademest moodustavast dolomiidist võib leida soolakristalle.
Pihkva alamlade

Pihkva alamlade on lokaalne kronostratigraafiline üksus, Pļaviņase lademe keskmine alamlade. Litostratigraafiliselt vastab sellele Pskovi kihistu. Nii alamlade kui ka kihistu on nime saanud Pihkva linna järgi.
Eestis on alamlade 7–13 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures. Alamlademe kivimite paksus kasvab ida suunas piikudes, nii on selle kivimite paksus Irboska juures 17 meetrit.
Alamlademe moodustab põhiliselt hall, alumises osas ka purpurne lubjakivi, lääneosas esineb ka dolomiiti. Alamlademe kivimid sarnanevad väga Chudovo alamlademe kivimitega, ent neis esinevad fossiilid võimaldavad neil selgelt vahet teha. Sagedasemad fossiilid on brahhiopoodid "Anatrypa micans" (Buch), "Atrypa velikaya" Nal., "Ladogia meyendorfii" (Vern.), "Ripidiorhynchus pskovensis" (Nal.).
Chudovo alamlade

Chudovo alamlade on lokaalne kronostratigraafiline üksus, Pļaviņase lademe ülemine alamlade. Litostratigraafiliselt vastab sellele Chudovo kihistu. Nii alamlade kui ka kihistu on nime saanud Tšudovo linna järgi.
Eestis on alamlade 13 meetri paksune. Selle kivimid Eestis ei paljandu. Avandumisala on Riia–Pihkva maantee ümbruskonnas. Selle alumist piiri märgib kohati püriidikiht.
Alamlademe moodustab põhiliselt hall, alumises osas ka purpurne lubjakivi, lääneosas esineb ka poorset dolomiiti. Alamlademe kivimid sarnanevad väga Pihkva alamlademe kivimitega, ent neis esinevad fossiilid võimaldavad neil selgelt vahet teha. Sagedasemad fossiilid on brahhiopoodid "Ripidiorhynchus tschudovi" (Nal.) ja "Anatrypa heckeri" Nal.
Johann (Pfalz-Gelnhausen)

Gelnhauseni pfaltskrahv Johann (24. mail 1698 Gelnhausenis – 10. veebruaril 1780 Mannheimis) oli Zweibrücken-Birkenfeldi pfaltskrahv ja hertsog Gelnhausenis.
Elu.
Johann oli Birkenfeld-Gelnhauseni hertsogi ja pfaltskrahvi Johann Karli noorem poeg tema teisest abielust Esther Mariaga.
Ta oli "Feldzeugmeister" Pfalzi kuurvürstkonna armees ning kõigi vägede ja Pfalzi Püha Hubertuse ordu rüütlite komandör. Johann oli ka Pfalzi Jülichi hertsogkonna kuberner ja Jülichi kindluse komandör. Ta elas peamiselt Mannheimis. Pärast oma venna Friedrich Bernhardi surma aastal 1739 sai ta Birkenfeld-Gelnhauseni pfaltskrahviks.
Abielu ja lapsed.
Johann abiellus aastal 1743 Dhaunis metsa- ja reinkrahvi Karl von Salm-Dhauni tütre Sophie Charlottega. Nad said järgmised lapsed:
Ludmilla Issakova

Ludmilla Issakova (9. juuli 1924 Tallinn – 25. mai 2004 Tallinn) oli eesti ooperilaulja (metsosopran) ja laulupedagoog.
1944. aastal lõpetas ta Tallinna 6. Keskkooli ja 1955. aastal Tallinna Riikliku Konservatooriumi Aleksander Arderi lauluklassi.
Aastatel 1945–1949 laulis ta Estonia teatri ooperikooris, 1949–1959 oli Estonia solist.
Aastatel 1957–1973 oli ta Tallinna Muusikakooli lauluõpetaja. Aastatel 1967–2000 oli ta Tallinna Riikliku Konservatooriumi klassikalise laulu eriala õppejõud, seejuures aastatel 1972–1983 laulukateedri juhataja, 1982. aastast dotsent. 
Tema õpilaste hulgas on olnud Anu Kaal, Tiiu Levald, Marika Eensalu, Eve Tasa, Veera Taleš, Merle Jalakas, Eve Neem, Kai Parmas, Ülle Tundla, Mati Vaikmaa, Mart Laur, Ahti Männik jt.
Ta oli ka paljude kooride (segakoori Noorus, naiskoori Virvik, Tallinna Õpetajate Maja naiskoori, Eesti Koorijuhtide Naiskoori, Tallinna Üliõpilassegakoori ja segakoori Olevine, ERKI segakoori, Lasteekraani Muusikastuudio koori) hääleseadja.
Ta on maetud Tallinna Metsakalmistule.
Kuivarahu (Väinameri)

Kuivarahu on Lääne maakonnas Haapsalu linnas Väinameres asuv saar (rahu). Kuivarahu on loevee ajal vee all.
Rahu koordinaadid on .
Kuivarahu (Tauksi saarterühm)

Kuivarahu on Lääne maakonnas Haapsalu linnas Liialaiu ja Tauksi saare vahel asuv rahu.
Rahu koordinaadid on .
Spordiklubi Mercury

Spordiklubi Mercury (lühend: SK Mercury) on Tallinnas tegutsev orienteerumisklubi.
Klubi on asutatud 2. mail 2000. SK Mercury on Eesti Orienteerumisliidu (EOL) liige alates aastast 2000.
Liikmed ja atribuutika.
Klubi on oma liikmete arvult väikeklubi vähem kui 50 tegevliikmega.
SK Mercury lipul on Merkuuri märk sinisel ja punasel taustal. Klubiriiete värvid on sinine, punane ja valge. Klubi logol on sarviline figuur kandmas hiiglaslikku kompassi.
Võistlused.
Spordiklubi on korraldanud üle-eestilisi võistlusi:
Odessa Ülikool

Odessa Ülikool (ukraina keeles Одеський національний університет імені І. І. Мечникова) on ülikool Ukrainas Odessas. Ülikool asutati 13. mail (vkj 1. mail) 1865 ja on Lõuna-Ukraina vanim ja Ukraina üks vanemaid ülikoole.
Enne 1917. aastat kandis kool nime "Novorossiiski Ülikool" (ka "Novorossija ülikool").
Tänapäeval õpib ülikoolis umbes 7500 üliõpilast.
Preisi Teaduste Akadeemia

Preisi Teaduste Akadeemia (saksa keeles "Preußische Akademie der Wissenschaften"; ka Berliini Teaduste Akadeemia, saksa keeles "Berliner Akademie der Wissenschaften") on teaduste akadeemia Saksamaal Berliinis.
Akadeemia asutati 11. juulil 1700. 
Akadeemia on aja jooksul kandnud palju nimesid. Aastast 1992 kannab nime "Berliini-Brandenburgi Teaduste Akadeemia" (saksa keeles "Berlin-Brandenburgische Akademie der Wissenschaften").
Salzburgi Ülikool

Salzburgi Ülikool (saksa "Universität Salzburg") on ülikool Austrias Salzburgis.
Ülikool asutati 1622. 
Tänapäeval õpib ülikoolis üle 18 000 õpilase.
Sorbonne'i Ülikool

Sorbonne'i Ülikool (prantsuse keeles "Sorbonne Université") on ülikool Pariisis.
Ülikool asutati 1. jaanuaril 2018. aastal endiste Pariisi 4. ja Pariisi 6. Ülikooli baasil, millega liideti veel mitu väiksemat õppeasutust.
Ülikooli koosseisu kuulub Henri Poincaré Instituut.
Sojuz (mootorratas)

Sojuz (vene keeles "Союз") oli Nõukogude Liidus valmistatud mootorratas.
1924. aasta 22. augustil Moskva Punaselt väljakult lähtunud katsesõidul – marsruudil Moskva-Harkiv-Moskva – läbis mootorratas 1476 kilomeetrit ja jõudis finišisse.
Akadeemiline veerandtund

Akadeemiline veerandtund (ka akadeemiline veerand) on paljude riikide ülikoolides kehtiv akadeemiline tava, et loengud, seminarid või ka kohtumised, mille algusajaks on märgitud täistund, algavad tegelikult veerand tundi hiljem. Täpsustuseks võidakse kellaaja juures kasutada ladinakeelseid väljendeid "cum tempore" ("ajaga"; lühend "c.t.") või "sine tempore" ("ajata", lühend "s.t."). Viimane tähendab seda, et loeng vms algab täpselt, ilma akadeemilise veerandtunnita.
Akadeemiline veerandtund on pärit ajast, kui kellaaega arvestati suuresti kirikukella löömise järgi. Kui kell lõi täistundi, oli üliõpilastel aega 15 minutit loengusse jõudmiseks. On arvatud, et see tava pärineb Uppsala Ülikoolist.
Strasbourgi Ülikool

Strasbourgi Ülikool (prantsuse Université de Strasbourg) on ülikool Prantsusmaal Strasbourgis.
Ülikool asutati 1538. aastal. 1970. aastal jagati ülikool kolmeks: "Strasbourgi I Ülikool", "Strasbourgi II Ülikool" ja "Strasbourgi III Ülikool". 1. jaanuaril 2009 liideti need kolm õppeasutust taas.
Tänapäeval õpib ülikoolis umbes 46 000 üliõpilast.
Erich von Falkenhayn

Erich Georg Sebastian Anton von Falkenhayn (11. september 1861 – 8. aprill 1922) oli Preisi päritolu Saksa keisririigi jalaväekindral, kes oli Esimeses maailmasõja ajal 1914. aasta septembrist kuni 29. augustini 1916 Saksa kindralstaabi ülem.
7. juunist 1913 kuni 21. jaanuarini 1915 teenis ta Preisi sõjaministrina keiser Wilhelm II ja riigikantsler Theobald von Bethmann Hollwegi all.
Kindralstaabi juhi koha võttis ta üle Helmuth von Moltke nooremalt, kelle juhitud sissetung Prantsusmaale oli takerdunud pärast 1914. aasta septembri alul peetud Esimest Marne'i lahingut, mille sakslased kaotasid. Falkenhayn uskus, et sõja võitmisel on võtmetähtsus läänerindel Prantsusmaal, kus Saksamaa pidi kaitsepositsioone säilitades vastased välja kurnama. Ta oli vastu välimarssal Paul von Hindenburgi ja kindral Erich Ludendorffi plaanile korraldada pealetung idarindel, pidades rinnet perspektiivituks, keskendudes prantslaste vastu suunatud ründeoperatsiooni kavandamisele Verduni all, mis algas 21. veebruaril. Kuid kestnud edutu lahingu järel tagandas keiser Falkenhayni augustis ametist, määrates kindralstaabi uueks ülemaks agressiivsemat strateegiat pooldava Hindenburgi.
Kindralstaabist lahkumise järel võttis ta 6. septembril 1916 üle Transilvaanias paiknenud 9. armee ja viis selle augustis koos Dobruja kaudu ründavate August von Mackenseni vägedega edukale ühispealetungile Rumeenia vastu.9. juulil 1917 määrati ta Osmanite riigi relvajõudude 6. ja 7. armeest koosneva väegrupp Yldrimi komandöriks ning anti Osmanite maaväe välimarssali auaste. Siiski ei õnnestunud tal Siinani ja Palestiina kampaania käigus vältida Jeruusalemma vallutamist Briti kindrali Edmund Allenby juhitud Egiptuse ekspeditsioonivägede poolt 1917. aasta detsembris, mistõttu sai 1918. aastal väegrupi uueks juhatajaks Otto Liman von Sanders. 1918. aasta veebruaris sai temast idarindel võidelnud 10. armee ülem. Kui armee 1919. aasta veebruaris laiali saadeti, läks Falkenhayn erru.
Pärast armeekarjääri lõppu kirjutas ta mitmeid raamatuid, sh autobiograafia ja mitmeid sõjandusalaseid teoseid. Ta suri 1922. aasta aprillis Potsdami lähedal Lindstedti lossis.
Varssavi Tehnikaülikool

Varssavi Tehnikaülikool (poola keeles "Politechnika Warszawska") on tehnikaülikool Poolas Varssavis.
Ülikool asutati 1826. aastal.
Tänapäeval õpib ülikoolis üle 36 000 üliõpilase (2011. aasta seisuga). Ülikoolis õpetab 2453 õppejõudu.
Trieri Ülikool

Trieri Ülikool (saksa "Universität Trier") on ülikool Saksamaal Trieris.
Ülikool asutati 1473. 1798. aastal pandi ülikool kinni, 15. oktoobril 1970 avati uuesti. 
2011. aasta seisuga õpib ülikoolis 15 260 üliõpilast ja ülikoolis töötab 165 professorit.
Indrek Hein

Indrek Hein (sündinud 11. veebruaril 1963) on eesti arvutuslingvist (keeletehnoloog) ja arvutigraafik.
Haridus- ja töökäik.
Ta lõpetas 1981. aastal Nõo Keskkooli. Aastatel 1981–1986 õppis Leningradi Riiklikus Ülikoolis arvutuslingvistika erialal.
Aastatel 1986–2016 oli ta Eesti Keele Instituudi võrguhaldur. 2016. aastast on ta sealsamas vanemtarkvaraarendaja.
Indrek Hein on andnud suure panuse enamiku Eesti Keele Instituudi veebisõnastike ja e-keelenõu tehnilise lahenduse väljatöötamisse ja täiustamisse. Samuti on ta kujundanud-küljendanud pabersõnastikke, keeleteaduslikke ja aimeraamatuid.
Lillian Gish

Lillian Diana Gish (14. oktoober 1893 Springfield, Ohio – 27. veebruar 1993 New York) oli USA teatri- ja filminäitleja, kelle filmikarjäär kestis 75 aastat (1912–1987). Gishi kutsuti Ameerika kino esileediks ja teda peetakse teerajajaks filminäitlemise põhitehnikate alal.
Elu ja karjäär.
Gish sündis Ohio osariigis Springfieldis, tema vanemad olid Mary Robinson McConnell (1875–1948) ja James Leigh Gish (1872–1912), kes oli saksa päritolu. Ta oli noorem õde Dorothy, kellest sai ka populaarne filmitäht.
Nende isa hülgas perekonna, ema teenis elatist näitlemisega. Vanemaks saades hakkasid õed koos emaga näitlemisega tegelema. Õed külastasid Mary Pickfordi, kes aitas neil saada lepingut American Mutoscope and Biograph Companyga. Nende esimene roll oli D. W. Griffithi lavastatud filmis "An Unseen Enemy" (1912). Lillian mängis paljudes Griffithi kuulsates filmides, sealhulgas filmides "Rahvuse sünd" (1915), "Sallimatus" ("Intolerance"; 1916), "Murtud õied ehk kollane mees ja tüdruk" ("Broken Blossoms or The Yellow Man and the Girl"; 1919), "Teekond itta" ("Way Down East"; 1920) ja "Tormi orvud" ("Orphans of the Storm"; 1921).
Gishid mängisid kahe aasta jooksul rohkem kui 25 Hollywoodi lühifilmis ja nendest sai tummfilmiajastu ühed staarid. 1928. aastal tühistas MGM pärast filmi "The Wind" ebaõnnestumist Lillianiga lepingu. Hiljem on tema rolli selles filmis loetud tema karjääri üheks parimaks. 1930. ja 1940. aastate alguses mängis Gish teatris, kuid tegi hiljem kaasa ka veel mitmes filmis. 1946. aastal sai ta osatäitmise eest filmis "Duel in the Sun" parima naiskõrvalosatäitja Oscari nominatsiooni.
Gish mängis aeg-ajalt filmides kuni elu lõpuni. 1971. aastal sai ta elutöö eest au-Oscari. Tema viimane osatäitmine oli filmis "Augustivaalad" ("The Whales of August"; 1987), kus mängisid teiste seas ka Bette Davis ja Ann Sothern. Gishi esimese ja viimase filmi vahele jäi 75 aastat, millega ta oli mõnda aega Guinnessi rekordite raamatus. Teda kutsuti Ameerika kino esileediks. 1999. aastal valis Ameerika Filmiinstituut ta naisnäitlejate edetabelis (AFI's 100 Years...100 Stars) 17. kohale.
Ta sai 8. veebruaril 1960 Hollywoodi kuulsuste alleel aadressil 1720 Vine Street omanimelise tähe.
Gish ei abiellunud ja tal ei olnud lapsi. Ta suri 99-aastaselt südamepuudulikkuse tagajärjel.
Lissaboni Ülikool

Lissaboni Ülikool (portugali "Universidade de Lisboa") on ülikool Portugalis Lissabonis.
Ülikool on asutatud 22. märtsil 1911. 
Tänapäeval õpib ülikoolis umbes 22 000 üliõpilast.
Melbourne'i Ülikool

Melbourne'i Ülikool (inglise keeles "University of Melbourne") on ülikool Austraalias Melbourne'is.
Ülikool asutati 1853. aastal. See on Austraalia vanuselt teine ülikool ja vanim ülikool Victoria osariigis.
2021. aasta seisuga õppis ülikoolis üle 54 000 üliõpilase.
Tallinna Saksa Reaalkool

Tallinna Saksa Reaalkool oli Tallinnas aastatel 1919–1939 tegutsenud õppeasutus, mis oli Tallinna Peetri Reaalkooli õigusjärglane kõrvuti eestikeelse Tallinna Reaalkooliga.
Kool tegutses kuni 1929. aastani Tallinna Reaalkooli hoones allüürnikuna, seejärel aadressil Luise tänav 1 Erich Jacoby projekteeritud uues koolihoones, mis oli Saksa Reaalkooli käsutuses kuni 1939. aastani.
Kooli direktor oli aastatel 1919–1932 Arthur Spreckelsen ja seejärel kuni 1939. aastani Jakob Hansen., siis Tallinna V Gümnaasiumi direktor Tiit Reinaste. Hoone lammutati 2020. aastal. 
1934–1937 tegutses koolis ka uut tüüpi viieklassiline Tallinna Linna Saksa Keskkool
Nimemuutused.
Kooli tegevus lõppes 1939. aastal, peale suure osa baltisakslaste lahkumist "umsiedlung"'i käigus. 1944. aasta märtsipommitamises koolihoone suuresti hävines, püsti jäid vaid kiviseinad. 1947.–1948. aastal hoone rekonstrueeriti ja ehitati kolmekorruseliseks, 1951. aastal ehitati koolimajale tänavajoonega risti kvartali sisse võimla (arhitekt Asti Valamaa). Lammutati 2020, selle kohale valmis sügisel 2023 Kaitsepolitsei uus hoone.
Cornelli Ülikool

Cornelli Ülikool (inglise keeles "Cornell University") on eraülikool USAs New Yorgi osariigis Ithaca linnas. Ülikool kuulub organisatsiooni Ivy League.
Ülikool on asutatud 1865. aastal.
Tänapäeval õpib ülikoolis umbes 21 000 üliõpilast.
Georgetowni Ülikool

Georgetowni Ülikool (inglise keeles "Georgetown University") on katoliiklik eraülikool Ameerika Ühendriikides Washingtonis.
Ülikool on asutatud 1789. aastal.
Tänapäeval õpib ülikoolis umbes 18 000 üliõpilast ja seal õpetab umbes 2000 õppejõudu.
Marylandi Ülikool

Marylandi Ülikool (inglise keeles "University of Maryland, College Park") on ülikool Ameerika Ühendriikides Marylandi osariigis College Parki linnas, Washingtoni piirist 6,4 km kaugusel.
Ülikool asutati 1856. aastal.
Tänapäeval õpib ülikoolis umbes 38 140 üliõpilast ja töötab 4509 inimest.
Eimutis Misiūnas

Eimutis Misiūnas (sündinud 1. aprillil 1973 Vilniuses) on Leedu jurist, kohtunik ja poliitik. Ta oli 13. detsembrist 2016 kuni 7. augustini 2019 Leedu siseminister.
Ta lõpetas aastal 1996 Leedu Politseiakadeemia juristi kvalifikatsiooniga. Aastatel 2004–2010 täiendas ta ennast Mykolas Romerise Ülikoolis, ta sai sotsiaalteaduste doktoriks (õigusteaduse alal).
Ta oli aastatel 1996–2014 õigusteaduse õppejõuna Mykolas Romerise Ülikoolis. Aastatel 2008–2015 töötas ta Leedu Vabariigi Eriteenistuses Korruptsiooni Ennetamisee Büroos peaspetsialistina. Novembrist 2015 kuni detsembrini 2016 töötas ta Vilniuse ringkonnakohtus kohtunikuna.
13. detsembrist 2016 kuni 7. augustini 2019 oli ta Leedu siseminister Saulius Skvernelise valitsuses
Isiklikku.
Ta on abielus ning on poja ja tütre isa. Lisaks leedu keelele valdab ta inglise, vene ja prantsuse keelt.
McGilli Ülikool

McGilli Ülikool (inglise keeles McGill University) on ülikool Kanadas Québecis Montréalis. See on vanim ja tähtsaim ülikool Kanadas.
Ülikool on saanud nime šoti-kanada kaupmehe James McGilli (1744–1813) järgi, kelle pärandi abil rajati 1813. aastal McGilli kolledž, mis muudeti 1821. aastal Suurbritannia ja Iirimaa Ühendkuningriigi kuninga George IV otsusega ametlikult ülikooliks. 1821. aastat loeb ülikool ka enda sünniaastaks, kuigi akadeemiline tegevus algas alles pärast seda, kui 1829. aastal sai Montréali meditsiiniinstituudist ülikooli esimene akadeemiline üksus. 1843. aastal loodi kunstide teaduskond ning 1848. aastal õigusteaduskond.
Tänapäeval õpib seal umbes 40 000 üliõpilast. Akadeemilisi töötajaid on 1684.
Ülikooliga on olnud seotud 12 nobelisti ja arvukalt teisi väljapaistvaid inimesi.
Ülikoolilinnak asub Mount Royali juures. Teine keskus (Macdonaldi linnak) asub linnast väljas Sainte-Anne-de-Bellevues Montréali saare lõunaosas.
Wilhelm in Bayern

Wilhelm, Baieri hertsog (saksa: Wilhelm, Herzog in Bayern) (10. novembril 1752 Gelnhausenis – 8. jaanuaril 1837 Landshutis või Bambergis) oli Birkenfeld-Gelnhauseni pfaltskrahv aastatel 1789–1799 ja esimene hertsog Baieris 16. veebruarist 1799 kuni oma surmani aastal 1837. 17. detsembrist 1803 kuni 20. märtsini 1806 oli Wilhelm Bergi hertsog. Wilhelm oli oma poja, hertsog Pius Augusti Baieris kaudu keisrinna Elisabethi vanavanaisa.
Varajane elu.
Wilhelm sündis 10. novembril 1752 Gelnhausenis pfaltskrahv Johanni ja tema naise Sophie Charlotte pojana. Aastal 1778 sai Wilhelmist Baieri Teaduste Akadeemia auliige.
Abielu ja lapsed.
Wilhelm abiellus 30. jaanuaril 1780 Mannheimis pfaltskrahvinna Maria Anna von Pfalz-Zweibrückeniga, esimese Baieri kuninga Maximilian I õe ja Zweibrückeni pfaltskrahvi Friedrich Michaeli tütrega. Wilhelm ja Maria Anna said kaks last:
Hertsog Baieris.
16. veebruaril 1799 suri Wittelsbachide perekonna pea, Baieri kuurvürst Karl Theodor. Selleks ajaks oli jäänud kaks Wittelsbachide perekonna haru: Zweibrücken (hertsog Maximilian Josephi juhtimisel) ja Birkenfeld (pfaltskrahv Wilhelmi juhtimisel). Maximilian Joseph päris Karl Theodori tiitli "Baieri kuurvürst", samas Wilhelm sai kompensatsiooniks tiitli "hertsog Baieris". Sellisel kujul tiitel valiti, kuna aastal 1506 kehtestati Wittelsbachide perekonnas meesliinis esmasünniõigus, mis tõi kaasa ainult ühe Baieri hertsogi igal ajahetkel.
Surm.
Wilhelm maeti perekonna Baieri hertsogite hauakambrisse Tegernsee kloostris.
Lõuna-California Ülikool

Lõuna-California Ülikool (inglise University of Southern California, lühendatult USC; spordiuudistes ka Southern Cal) on eraülikool Ameerika Ühendriikides Los Angeleses.
Ülikool asutati 1880. aastal.
Tänapäeval õpib ülikoolis 42 469 üliõpilast ja töötab umbes 4000 õppejõudu.
Ülikoolil on oma korvpallimeeskond Trojans.
Rutgersi ülikool

Rutgersi ülikool (inglise Rutgers, The State University of New Jersey) on ülikool Ameerika Ühendriikides New Jersey osariigis New Brunswicki, Newarki ja Camdeni linnas. Ülikool on nimetatud Ameerika iseseisvussõja kangelase Henry Rutgersi järgi ().
Ülikool on asutatud 1766. aastal.
Tänapäeval õpib ülikoolis umbes 67 000 üliõpilast ja töötab umbes 3000 õppejõudu.
Syracuse'i ülikool

Syracuse'i ülikool (inglise "Syracuse University") on eraülikool Ameerika Ühendriikides New Yorgi osariigis Syracuse'i linnas. 2019. aastal õppis ülikoolis umbes 22 850 õpilast. Ülikooli deviis on "Suos Cultores Scientia Coronat" ('teadmised kroonivad neid, kes neid otsivad').
Syracuse'i ülikool loodi 24. märtsil 1870, mil New Yorgi osariigis Limas tegutsenud USA metodisti kiriku juhitud Genesee College kolis Syracuse'i linna. Õppetöö algas ülikoolis 1871. aastal.
Syracuse'i ülikool pakub enam kui 400 bakalaureuse-, kraadiõppe- ja erialast programmi kokku 13 kolledžis. Syracuse'i ülikool on tuntud oma info- ja raamatukoguteaduste, arhitektuuri, avalike suhete, ärijuhtimise, spordikorralduse, avaliku halduse, inseneriteaduste programmide poolest.
Ülikooli teadusinstituutide hulka kuuluvad muuhulgas gerontoloogiaga tegelev Aging Studies Institute, inseneriteaduste keskus Center for Advanced Systems and Engineering ja biomaterjale uuriv teadusinstituut Syracuse Biomaterials Institute. Ülikooli pearaamatukogu avati 1972. aastal ja seal on 2,3 miljonit raamatut. New Yorgi osariigi ülikooli (SUNY) süsteem juhib Syracuse'i ülikooli linnaku juurde kuuluvat keskkonnateaduste ja metsanduse instituuti. Ülikool viib läbi ka mitmeid rahvusvahelisi programme, millest tuntumad leiavad aset Londonis ja Firenzes.
Ülikooli spordivõistkonnad kannavad nime Syracuse Orange. Syracuse'i ülikool kuulub USA üliõpilasspordi organisatsiooni NCAA konverentsi Atlantic Coast Conference. Syracuse'i ülikooli lakrossimeeskond on tulnud USA ülikoolide meistriks kümnel korral ja on sellega riigi edukaim. Lisaks on Syracuse'i ülikooli meeskond võitnud USA ülikoolide meistrivõistlused korvpallis (2003), poksis (1936) ning krossijooksus (1951 ja 2015) ja jalgpallis (2022). 2015. aastal tuli ülikooli naiskond USA üliõpilasmeistriks maahokis. Suurem osa spordivõistlustest leiab aset Syracuse'i ülikooli linnakus asuval JMA Wireless Dome'il.
Syracuse'i ülikooli vilistlaste hulka kuuluvad teiste seas USA 46. president Joe Biden, New Yorgi osariigi 57. kuberner Kathy Hochul, kirjanikud Shirley Jackson, George Saunders ja Joyce Carol Oates, kultuuriantropoloog Ernest Becker, stsenarist, filmiprodutsent ja näitekirjanik Aaron Sorkin, näitleja Vera Farmiga, muusik Lou Reed, õhuväelane ja astronaut Eileen Collins ning Ameerika jalgpallur Jim Brown.
Lääne-Ontario Ülikool

Lääne-Ontario Ülikool (inglise The University of Western Ontario) on ülikool Kanadas Ontario provintsis. Enamik ülikooli hoonetest asub Ontario provintsi Londoni linnas.
Ülikool asutati 1878. aastal.
Tänapäeval õpib ülikoolis üle 23 000 õpilase.
Northwesterni Ülikool

Northwesterni Ülikool (inglise Northwestern University) on eraülikool Ameerika Ühendriikides Illinoisi osariigis Evanstoni linnas.
Ülikool asutati 1851. aastal, tollase Loodeterritooriumi ("Northwest Territory") jaoks. Northwestern oli algselt seotud metodisti kirikuga, kuid muutus hiljem ilmalikuks. 1900. aastaks oli ülikool saanud suuruselt kolmandaks ülikooliks Ameerika Ühendriikides. Northwestern ühines 1917. aastal Ameerika ülikoolide assotsiatsiooniga. Northwestern koosneb üheteistkümnest bakalaureuse-, magistri- ja kutsekoolist. Lisaks Evanstoni ülikoolilinnakule on ülikoolil linnakud Chicagos ja Dohas.
2020. aasta septembri seisuga oli Northwesterniga vilistlase või õppejõuna seotud 33 Nobeli auhinna laureaati ja 2 Fieldsi medalisti.
Õhtu põik

Õhtu põik on tänav Pärnus Kesklinna linnaosas.
Tänav saab alguse Õhtu tänavalt, suundub itta, ristub Vana-Tallinna tänavaga ja lõppeb Akadeemia tänavaga ristudes. 
Tänava pikkus on umbes 130 meetrit.
Nimi.
Tänav sai nime 1987.
Pakri tänav

Pakri tänav on tänav Paldiskis.
Tänav saab alguse Paldiski lahe äärest ja suundub kirdesse. Tänav ristub Mere, Peetri, Rae, Adamsoni ja Lääne tänavaga.
Tänav sai nime juunis 1994.
Pakri tänava ääres asuvad Paldiski Püha Georgi kirik, Paldiski Nelipühi kirik ja Paldiski Spordikeskus.
Salutähe tänav

Salutähe tänav on tänav Tartus Ihaste linnaosas.
Tänav saab alguse Varsa tänavalt ja suundub põhja. Tänav lõppeb Ihaste teega ristudes ja on umbes 400 meetrit pikk.
Tänav sai nime 1991.
Sepavälja tänav

Sepavälja tänav on tänav Tartus Ropka linnaosas.
Sepavälja tänav algab Sepa tänavalt ja suundub edelasse. Tänavaga ristuvad Leegi ja Alasi tänav. Tänava lõpus paikneb põhiosaga risti tänava teine lõik, mis ulatub Võru tänavast Sepakuru tänavani.
Sepikoja tänav

Sepikoja tänav on tänav Tartus Ropka linnaosas.
Sepikoja tänav saab alguse Võru tänavalt ja suundub itta. Tänav ristub Sepakuru, Ääsi ja Kolde tänavaga ning lõppeb Jalaka tänavaga ristudes.
Michel Legrand

Michel Jean Legrand (24. veebruar 1932 Pariis – 26. jaanuar 2019 Pariis) oli prantsuse helilooja, pianist, dirigent ja laulja.
Kolmekordne USA filmiauhinna Oscar laureaat (1968, 1971 ja 1983), samuti on ta saanud viis Grammy auhinda ja ühe Kuldgloobuse.
Legrand on kirjutanud üle 200 laulu. Eelkõige on tuntud tema muusika filmidele "Cherbourgi vihmavarjud" (1964) ja "Rocheforti tüdrukud" (1967), mis tõid heliloojale esimesed Oscari nominatsioonid. Samuti on ta kirjutanud muusika filmile "Elada oma elu".
Legrand lõpetas 1952. aastal Pariisi konservatooriumi, misjärel hakkas kirjutama muusikat filmidele.
Džässpianistina on ta välja andnud mitu heliplaati, neist viimase, 1991. aastal ilmunud albumi "Dingo" eest sai ta Grammy auhinna. Paralleelselt on ta esinenud ka dirigendi ja klassikalise muusika pianistina.
Mari Abel

Mari Abel (sündinud 14. jaanuaril 1975 Raplas) on eesti näitleja.
2004. aastal lõpetas ta Eesti Muusikaakadeemia Kõrgema Lavakunstikooli (21.lend).
Alates 2004. aasta aprillist kuni 2011. aastani oli ta Von Krahli Teatri näitleja, seejärel on olnud vabakutseline.
Rollid.
Rollid Von Krahli teatris.
Jänes „Jänese aasta”
Tegelane „4.48 psühhoos”
Harey „Solarise needus”
Must Luik „Luikede järv”
„Paradiis” jt 
Rollid NO99 lavastustes.
„Seitse samuraid”
„Punane õhupall”
Roll Kinoteatri ja Nargenfestivali lavastuses.
„Aadama õunad”
Filmirollid.
Mari Abel on mänginud filmides "Kohtumõistja", "Free Range. Ballaad maailma heakskiitmisest", Nullpunkt", "Teesklejad", "Luuraja ja luuletaja", "November", "Sandra saab tööd" ja mitmes lühifilmis
Isiklikku.
Ettevõtja Agu Kivimäega on Mari Abelil viis last: Richard Markus, Karl Aleksander, Ann Mari, Eeva Kirke ja Saara Li.
Rensselaeri Polütehniline Instituut

Rensselaeri Polütehniline Instituut (inglise Rensselaer Polytechnic Institute; lühendatult RPI) on eraülikool Ameerika Ühendriikides New Yorgi osariigis Troy linnas.
Ülikool asutati 1824. aastal.
2019. aasta seisuga õppis ülikoolis 8142 üliõpilast ja seal töötas umbes 488 õppejõudu.
Luis Suárez Miramontes

Luis Suárez Miramontes (; 2. mai 1935 A Coruña – 9. juuli 2023 Milano) oli Hispaania jalgpallur ja jalgpallitreener.
Teda kutsuti El Arquitectoks, mis tähendab Hispaania keeles arhitekti.
1960. aastal sai temast esimene ja siiani ainus Hispaanias sündinud jalgpallur, kes on valitud Euroopa aasta jalgpalluriks.
Klubikarjäär.
Suárez mängis sellistes klubides nagu Deportivo de La Coruña, CD España Industrial, Barcelona, Milano Internazionale ja Sampdoria.
Koondisekarjäär.
Hispaania jalgpallikoondises mängis Suárez 32 korda ja lõi 14 väravat. Ta aitas Hispaanial tulla 1964. aastal Euroopa meistriks.
Christopher Rajaveer

Christopher Rajaveer (sündinud 22. septembril 1990 Tallinnas) on eesti näitleja. Ta töötab Eesti Draamateatris.
Elukäik.
Ta on lõpetanud 2009. aastal Tallinna Prantsuse Lütseumi, 2016. aastal Eesti Muusika- ja Teatriakadeemia lavakunstikooli bakalaureuseõppes näitleja erialal (27. lend) ning 2021. aastal magistriõppes lavakõne ja teatripedagoogika alal. Aastatel 2009–2012 õppis ta Tartu Ülikoolis kunstiajalugu ja itaalia keelt.
Rajaveer on olnud Tartu Üliõpilasteatri liige ning mänginud seal aastatel 2009–2012 kuues lavastuses. 2016. aastast töötab ta näitlejana Eesti Draamateatris. 
Aastatel 2016–2022 oli ta Eesti Muusika- ja Teatriakadeemia lavakunstikoolis lavakõne õppejõud.
2021. aastal lavastas Rajaveer enda kirjutatud näidendi "Lahti lõikamata sidruni nuusutamine" (teatrirühmitus Skene).
Christopher Rajaveer tegutseb ka lavakõne- ja esinemiskoolitajana.
Rollid.
Animafilmide dublaaž.
Ta on lugenud dublaažiteksti nii animaseriaalidele kui ka -filmidele; peaosad filmides "Jäneste kool" (2017), "Lego Ninjago Film" (2017), "Otsides kiisuparadiisi" (2018), "Väike draakon Kokosaurus" (2019), "Pääsuke Manou" (2019), "Edasi" (2020), "Loheratsur" (2020), "Auhtanian ja kolm musketäri" (2021), "Väike Allan. Inimantenn" (2023), "Minu sõber panda" (2025) .
Liisa Saaremäel

Liisa Saaremäel (sündinud 28. mail 1992 Kuressaares) on eesti näitleja.
Liisa Saaremäel on lõpetanud 2011. aastal Saaremaa Ühisgümnaasiumi (hõbemedaliga) ning 2016. aastal Eesti Muusika- ja Teatriakadeemia lavakunstikooli (27. lend).
Aastatel 2016–2020 töötas ta näitlejana Eesti Draamateatris. Alates 2020. aastast õpib ta Eesti Muusika- ja Teatriakadeemia magistriõppes kaasaegsete etenduskunstide alal.
Iridoloogia

Iridoloogia ehk iridodiagnostika ehk iirisdiagnostika on alternatiivmeditsiini diagnostikameetod, mille puhul patsiendi üldist tervist ja haigusi hinnatakse silma vikerkesta ehk iirise mustrite, värvuse ja muude näitajate põhjal. Iridoloogide väitel on nende kasutatavate "iirisekaartide" abil võimalik eristada tervise juures olevaid elundkondi ja elundeid neist, mis on üleaktiivsed, põletikus või häiritud.
Neeruhaigust põdevate patsientide seas tehtud uurimus (1979) näitas, et iridoloogia põhjal ei suudeta haigeid patsiente tervetest eristada. Uurimusi, mis samuti näitavad, et iridoloogia abil ei ole võimalik haigusi diagnoosida, on tehtud korduvalt. Enamik arste lükkab tagasi kõik igat liiki iridoloogia väited ja nimetab neid pseudoteaduseks või isegi petturluseks.
Euroopa Ülikoolide Assotsiatsioon

Euroopa Ülikoolide Assotsiatsioon (lühed EÜA; inglise European University Association, lühend EUA) on assotsiatsioon, mis ühendab üle 850 ülikooli 47st Euroopa riigist. EÜA kaudu teevad ülikoolid koostööd (nt ühised uurimisprojektid) ja vahetavad infot.
EÜA asutati 31. märtsil 2001, kui ühinesid Association of European Universities (lühend CRE) ja Confederation of European Union Rectors' Conferences.
Heinz Hoffmann

Heinz Hoffmann, õieti Karl-Heinz Hoffmann (28. november 1910 Mannheim – 2. detsember 1985 Strausberg) oli Saksa DV sõjaväelane ja riigitegelane.
Elulugu.
Pärit töölisperekonnast. Ta õppis masinalukksepaks ja töötas sel erialal. 1930. aastal astus ta Saksamaa Kommunistlikku Parteisse. Alates 1933. aastast osales ta vastupanuliikumises. 1935. aastal emigreerus Hoffmann Nõukogude Liitu, kus õppis Rahvusvahelises Lenini koolis. 1937–1938 võttis ta rahvusvaheliste brigaadide koosseisus osa Hispaania kodusõjast. Haavatasaamise järel oli ta 1938–1939 Prantsusmaal interneeritud. 1939. aasta aprillis õnnestus tal Nõukogude Liitu tagasi sõita. 1946. aastal pöördus tagasi Saksamaale, kus oli Saksamaa Sotsialistliku Ühtsuspartei Keskkomitee töötaja. 1947–1949 oli Heinz Hoffmann Saksamaa Sotsialistliku Ühtsuspartei Berliini piirkonna sekretärina. 1949–1950 töötas ta Saksa Siseasjade Valitsuses asejuhataja ja osakonnajuhatajana. 1950–1955 oli Hoffmann Saksa DV siseministri asetäitja. Alates 1950. aastast oli ta Rahvakoja (parlamendi) liige. 1952. aastal sai ta Saksamaa Sotsialistliku Ühtsuspartei Keskkomitee liikmeks. 1955–1957 õppis ta Moskvas Kindralstaabi Akadeemias. 1957. aastal sai ta Saksa DV kaitseministri asetäitjaks ja 1958. aastal lisaks ka Saksa DV Rahvaarmee Kindralstaabi juhatajaks. 1959. aastal anti talle kindraloobersti auaste ja 1961. aastal armeekindrali auaste., 
14. juulist 1960 kuni surmani 2. detsembril 1985 oli Heinz Hoffmann Saksa DV kaitseminister.
1973. aasta oktoobris sai Heinz Hoffmann Saksamaa Sotsialistliku Ühtsuspartei Keskkomitee Poliitbüroo liikmeks.
Johann Kasimir (Pfalz-Simmern)

Simmerni pfaltskrahv Johann Casimir (7. märts 1543 – 16. jaanuar 1592) oli Saksa vürst ja Pfalzi kuurvürsti Friedrich III noorem poeg. Vankumatu kalvinistina oli ta palgasõdurite juht tolle aja ususõdades, sealhulgas Hollandi mässus. Aastatel 1583–1592 tegutses ta oma vennapoja, Pfalzi kuurvürst Friedrich IV regendina.
Karjäär.
Pfaltskrahv Johann Casimir sündis Simmernis Pfalzi kuurvürsti Friedrich III ja Marie von Brandenburg-Kulmbachi kolmanda pojana. Aastal 1564 soovitas Johann Casimir end peigmeheks kuninganna Elizabeth I-le ja saatis talle Šoti õukondlase James Melville'i kaudu oma portree. Kuid Elizabeth näis tema vastu mitte huvi tundvat.
26. novembril 1568 kihlus ta 16-aastase luterlase Elisabethiga, Saksimaa kuurvürsti Augusti ja selle esimese naise Anna tütrega. Pulm toimus 6. juunil 1570 Heidelbergis. Abielu oli poliitiline, kuna Johann Casimir tahtis abielu kaudu kalvinismi Saksimaaga siduda. Nende abielu osutus õnnetuks ja mitte ainult usuliste erimeelsuste tõttu. Johann Casimir pani oma naise koduaresti. Elisabeth sünnitas kuus last, kellest kolm surid sündides; ülejäänud kolm olid tütred. Naine suri vangistuses 2. aprillil 1590.
Alates märtsist 1571 elas Johann Casimir 10 aastat Kaiserslauternis. Kui tema isa aastal 1576 suri, käskis ta oma testamendis, et Pfalz peab jääma kalvinistlikuks. Tema poeg Ludwig VI päris Pfalzi põhiosa, sealhulgas Heidelbergi, ning Johann Casimir päris väiksema osa, saades sõltumatu Lauterni pfaltskrahvkonna (mis sisaldas peamiselt Kaiserslauterni linna ja ümbritsevat ala). Johann Casimiri vend Ludwig, kes oli oma ema õhutusel salaja luterlaseks hakanud, ei austanud oma isa soovi ja toetas luterlust. Paljud teoloogiaprofessorid, sealhulgas Zacharias Ursinus, lahkusid Heidelbergi ülikoolist ja olid teretulnud Lauterni Johann Casimiri juures, kes ehitas aastal 1578 neile asendusülikooliks Collegium Casimirianumi.
Johann Casimir oli regulaarselt kontaktis Robert Dudley ja selle vennapoja Philip Sidneyga, kes saadeti Elizabeth I agendina mandrile, aitama Protestantliku liigat moodustada. Aastal 1576 läks Johann Casimir Prantsusmaale, juhtides 4000-mehelist väge. Selle kampaania tulemusena tehti temast aastatel 1576–1577 Henri III poolt mõneks kuuks "duc d’Étampes". See oli teoreetiline positsioon, kuna ta tegelikult oma Prantsuse hertsogkonda kunagi ei külastanud. Ta külastas aastal 1579 Inglismaad otsimaks kuningannalt rahalist abi oma kampaaniate jaoks Ühendatud Provintside poolel. Veebruaris 1579 tõi Robert Dudley ta Oxfordi ja ta lõbutses kolm nädalat Inglise õukonnas. Aastatel 1583–1592 tegutses Casimir oma vennapoja, kuurvürst Friedrich IV regendina.
Lapsed.
Saksimaa Elisabethiga: